Varsi-imurit ovat huomattavasti mukavampia ja helpompia käyttää kuin putkelliset ja johdolliset pölynimurit. Varsi-imuri on johdoton imuri, joten sen kanssa liikkuminen ympäri asuntoa on vaivatonta. Lisäksi useimmista varsi-imureista saa muunnettua napin painalluksella rikkaimurin, jolla sohvan tai muiden huonekalujen imurointi käy kätevästi. Varsi-imuri mahtuu säilytettäväksi pieneen tilaan, eikä pölypusseja tarvitse vaihdella, sillä pöly kerääntyy helposti puhdistettavaan pölysäiliöön.